**YOUCAT for Kids – Hefte D – Samling 1, Økt 1**

**Hovedtema:** Bibelen

**Øktens tema:** Skapelsen og andre historier i Bibelen

**Læringsmål:**

* Å få en bedre forståelse av skapelsen slik den står beskrevet i Bibelen.
* Å bli bedre kjent med hva som finnes hvor i Bibelen.
* Omfatter spørsmål 1 – 12 i YOUCAT for Kids.

**En kort oversikt over gjennomføringen:**

1. Opprop, samtale, litt lek/noe morsomt/sosialt
2. Tema: Quiz eller par-/gruppeoppgave
3. Gjennomgang av nytt stoff: Fokus på skapelsen
4. En praktisk oppgave – De to testamentene og Bibelens bøker

**Du trenger:**

* Evt. en lek/bli kjent-lek. Sjekk gjerne hva som ligger her: (Scroll ned til lekebanken) [YOUCAT for Kids – 4-7 klasse – Bli Lys!](https://blilys.no/katekese/youcat-for-kids-4-7-klasse/)
* Ideer til navneskilt: [home made name badges – Google Søk](https://www.google.no/search?sca_esv=592848921&hl=no&sxsrf=AM9HkKntZIAbdWUkwkP-P2gJ159GWTVs4A:1703173794637&q=home+made+name+badges&tbm=isch&source=lnms&sa=X&ved=2ahUKEwjTmZTo8KCDAxXVFRAIHd30BskQ0pQJegQICxAB&biw=1528&bih=742&dpr=1.25)
* Quiz til punkt 2 (R)**\*** + småpremier: Seigmenn, Foxkarameller (eller noe annet de fleste tåler).
* Evt. vanlige bibler (evt. én til hver eller to deler en bibel)
* Oppgaveark til gjennomgang av YOUCAT for Kids (R)
* Nettbibelen: [Nettbibelen](https://nettbibelen.bibel.no/nettbibelen/sok) og/eller Bibeltidslinjen: [Bibelselskapet | Tidslinjen](https://bibel.no/tidslinjen)
* Bibelkort (R) som skrives ut eller skrives av. Det er en bibelbok-tittel per ark.
* Kateketressurs (R) om bøkene i Bibelen.
* Bibelrappen (R)

**\*HUSK: (R) betyr at det ligger en ressurs til denne økten på nettsiden.**

**Gjennomføringen av økten**

**1 – Opprop, samtale, litt lek/noe morsomt/sosialt**Ønsk velkommen til første samling etter sommerferien. Hvis alle kjenner hverandre fra før, så er det kanskje ikke nødvendig med navnelapper. Det skal likevel ikke mer til enn at det er én ny. Da bør du/dere bruke en form for navnegjenkjenning som synes tydelig. Kanskje kan dere lage disse selv. Under «Du trenger» ovenfor finner dere flere ideer til hvordan å lage navnelapper/skilt. Her har vi kun søkt opp «Home made name badges» (hjemmelagde navneskilt) under bilder. (Man får ofte mange flere søk ved å skrive inn søket på engelsk.) Kanskje det er noe her som inspirerer. Det kan være morsomt å lage navneskilt sammen som en aktivitet, eller å få et fint og ferdig ett som du vet noen har laget bare til deg 😊

I oppstarten kan det være fint å ha en lek også. Søk gjerne opp en lek på blilys.no (under YOUCAT for Kids sin «Lekebank»), eller bruk en du kan fra før. Det store spørsmålet blir: Skal det være en lek med fokus på å bli kjent, eller er det viktigste å ha det hyggelig, gøy og sosial sammen uten så mye fokus på å bli kjent (dersom de kjenner hverandre godt nok fra før)?

**2 – Tema: Quiz eller par-/gruppeoppgave**I nettressursene ligger en quiz knyttet opp mot temaet. Quizen heter rett og slett «Skapelsen og Bibelen».

De bør ikke sitte én og én å løse denne, da noe av målet også er å gjøre noe sammen. Samhandling – det sosiale aspektet – er alltid viktig i katekesen. Dessuten vil det være en stor hjelp for de som føler de ikke kan så mye å nettopp jobben sammen med noen som kan/husker litt mer (om tema).

Pass på å gjennomgå quizen før dere går videre. Be gjerne barna selv dele svarene sine mens dere gjennomgår. Finn en måte å ikke si noe negativt dersom noen ikke har riktig svar. Det er viktig! Si heller «Det var nesten riktig. Godt jobba!» eller «Så flott forslag! La oss prøve en gang til.» eller «Det var et interessant forslag! Det har jeg ikke tenkt på før. Denne gangen er det et litt annet svar vi er på utkikk etter.» (Osv. …)

Du må gjerne dele ut noen premier til vinnergruppen, men da bør det vanke trøstepremier også: F.eks. to eller tre Seigmenn eller Foxkarameller til vinnerne, og én hver til alle de andre fungerer ypperlig.

**3 – Gjennomgang av nytt stoff: Fokus på skapelsen**Ta en titt på spørsmål 1 – 12 i YOUCAT for Kids. Les spørsmålene, se på svarene, og ta gjerne en titt på det som står nederst på sidene (med mindre skrift) hvis du/dere føler dette passer inn.

Bruk vanlige bibler eller nettbibelen, og gjennomgå skapelseshistorien sammen. Det kan også være fint å bruke bibeltidslinjen til Bibelselskapet, hvis barna ikke synes denne er for barnslig. Du finner lenke til både nettbibelen og bibeltidslinjen under «Du trenger». I ressursene ligger det et oppgaveark som dere gjerne må bruke.

**4 – En praktisk oppgave – De to testamentene og Bibelens bøker**Hensikten med denne delen av økta er å gi barna en bedre innsikt i og forståelse av hvordan Bibelen fungerer og er satt sammen.

I ressursene på blilys.no ligger det ark dere kan skrive ut. På hvert ark står det navnet på en bok i Bibelen. Det går også an at du skriver navnene på disse bøkene på ark selv (et ark med tittel skal som sagt representere en bok). Skriv titlene med store bokstaver. Barna går sammen i større grupper. Alle får alle «bøkene» (arkene) i Bibelen.

Du må vurdere er om hver gruppe skal få alle «bøkene» i Bibelen (arkene med boktitlene), eller om de kun skal få noen. Dette kommer svært an på katekesegruppa: Hvor sammensveiset er de? Hvor godt jobber de sammen? Hvor mye kan de fra før? Hvor mange bøker det realistisk at de skal forholde seg til?

La dem få se på disse mens dere sammen ser på bibeltidslinjen (Bibelselskapet) eller en annen tydelig bibeltidslinje (som inneholder disse bøkene). Det går også an å bestille en fysisk bibeltidslinje i vinyl fra Bibelselskapet. Denne ser akkurat ut som den dere ser på nettsiden.

Mens dere ser på en slik tidslinje over Bibelens mest kjente historier: snakk om hva som tilhører Det gamle og Det nye testamentet. Se på rekkefølgen på bøkene, og forklar gjerne logikken rundt bøkenes tilhørighet og plassering. Er du selv litt usikker på dette, så bruk gjerne kateketressursen som ligger på blilys.no.

Så er det barnas tur til sortere «bøkene» (arkene med boktitler fra bibelen) i riktig rekkefølge. Da må disse stokkes først, slik at de ikke nå ligger i riktige rekkefølge etter at dere så på bibeltidslinjen. Du må selvfølgelig fjerne alt av hjelpemidler (bibeltidslinjer).

Først bør hver gruppe sortere bøkene med tanke på Det gamle og Det nye testamentet. Sjekk først om de får dette riktig, og hjelp de som ikke helt har fått det til. Finn en måte å gi poeng underveis. Deretter bør de nå sortere bøkene innenfor hvert av de to testamentene. Kanskje dere tar ett testamente av gangen: La dem sortere i det de mener er riktig rekkefølge. Gjennomgå svarene (de de har svart og hva fasiten er), før du så går til det siste testamentet og gjør det samme.

Helt til slutt bør poeng oppsummeres. Alle bør få ros og alle bør få en liten premie (gjerne samme opplegg som til quizen i punkt 2). Hvis det ikke blir for barnslig, så lær dem gjerne Bibelrappen (R) før dere avslutter. Helt til slutt kan det være fint å be sammen. Bruk gjerne Fader Vår, som mange av dem kanskje husker fra før.